San Sebastian

Si San Sebastian (c. 256 - c. 286/c. 288) ay isang santo ng Romano Katoliko, Silanganing Simbahang Ortodoksiya, at Simbahang Ortodoksiyang Oryental.  Isa siyang Romanong martir na pinatay noong persekusyon ng mga Kristiyano ng emperador ng Romang si Diocleciano.  Ayon sa alamat, isa siyang opisyal ng mga guwardiyang imperiyal na pinasalang sa pamamagitan ng mga pana o palaso pagkaraang matuklasan na isa siyang Kristiyano.  Kaya't kalimitan siyang nilalarawan sa sining at panitikan na nakagapos sa isang poste at pinatamaan ng mga pana.  Dahil sa pambihirang kalikasan ng kanyang pagkamartir, karaniwan siyang itinuturing bilang dalawang ulit na naging martir.

Sanggunian

Mga santo
Mga sinaunang Romano